**УЧИ ОД ДОМА**

НАСТАВНИ СОДРЖИНИ ПО **МАКЕДОНСКИ ЈАЗИК**

**21.04. ВТОРНИК**

На часот по македонски јазик, отвори го учебникот на страна 130;

Внимателно прочитај ја песничката ,,Игра со дете,,;

Потоа пронајди ги и запиши ги во својата тетратка сите зборови ( од песничката ) со кои се искажува нешто мило или нешто мало.

**22.04. СРЕДА**

Денес потсети се на некоја песничка што ти ја пееле додека си бил/а мал/а;

Песничките што родителите им ги пеат на своите мали дечиња, за да ги заиграат, се нарекуваат **залагалки**;

Во својата тетратка запиши некоја детска залагалка.

**23.04. ЧЕТВРТОК**

Отвори го учебникот на страна 134;

Внимателно прочитај ја песничката ,,ШУШКАЧ ШУШКА – ШУТРЕ ДУШКА,,;

Одговори на прашањата поврзани со песната ( Разговараме за песната, на страна 135).

**24.04. ПЕТОК**

Денес ќе треба да работиш во својата тетратка;

Отвори го учебникот на страна 135 и прецртај ја табелата во својата тетратка:

|  |  |
| --- | --- |
| Именки со ш | Глаголи со ш |
|  |  |

 НАСТАВНИ СОДРЖИНИ ПО **МАТЕМАТИКА**

**21.04. ВТОРНИК**

,,Симетрија,, страна 103;

Потсети се дека оска на симетрија е права линија, што ја дели формата на половина, така што половините се огледуваат една со друга, како во огледало ( оската на симетрија ја цртаме со испрекината линија ).

Разгледај ги формите од првата задача во учебникот и одреди дали испрекинатата линија е оска на симетрија или не;

Во прилог е дадена презентација за ,,Симетрија,,.

**22.04. СРЕДА**

Денес имаш за задача да отвориш на страна 104 во учебникот и внимателно да ги прочиташ барањата во првата и втората задача;

,,Симетрија кај многуаголници,,

Доколку можеш решавај ги задачите во учебникот, или пак препиши ги во својата тетратка.

**23.04. ЧЕТВРТОК**

Денес доколку можеш прецртај ги дадените форми, а потоа обележи ги оние кои се симетрични:



Доцртај ја фигурата во својата тетратка, за да биде симетрична:



**24.04. ПЕТОК**

Постојат многу примери на симетрија околу нас;

Разгледај ,,Симетрија околу нас,, на страна 105 и одговори на барањата;

*Првата задача*: Најди еден пример во твојот дом што е симетричен, а потоа нацртај го во својата тетратка.

НАСТАВНИ СОДРЖИНИ ПО **ПРИРОДНИ НАУКИ**

**22.04. СРЕДА**

За денешниот час прочитај ја наставната содржина на страна 108 и 109 во учебникот;

Потоа препиши го планот во својата тетратка и прочитај го:

*ВАКЦИНАЦИЈА СТР 108,109*

* Со помош на вакцините, нашето тело се подготвува за одбрана од одредени болести ( нашето тело создава имунитет на одредена болест);
* Кога ке примиме вакцина, нашето тело за да се одбрани, создава антитела кои ги препознаваат бактериите и вирусите и се бори против болеста;
* Постојат вакцини за повеќе видови болести: заушки, сипаници, сезонски грип и сл.

НАСТАВНИ СОДРЖИНИ ПО **ОПШТЕСТВО**

**21.04. ВТОРНИК**

Денес имаш за задача да го препишеш планот во тетратка, а потоа истиот да го прочиташ 2-3 пати:

**КУЛТУРНИОТ ЖИВОТ ВО ОПШТИНАТА**

* Под поимот **култура** се подразбира начин на живот на одреден народ кој живее на одредена територија;
* Културата има цврсти врски со традицијата и со духовниот свет, а тоа се гледа од: уметноста, обичаите, навиките и религијата;
* Културата е начин на живеење;

**Под култура се подразбира и:**

- начин на облекување на луѓето;

- нивните обичаи при стапување во брак;

- семејниот живот;

- религиозната определеност и

- начинот на однесување.

Затоа постои разлика меѓу луѓето. За да се надминат овие разлики, потребна е поголема комуникација меѓу луѓето, поголемо почитување и толеранција. Голема улога во поврзувањето на луѓето имаат локалните заедници со организирање на културни манифестации.

  

**23.04. ЧЕТВРТОК**

На денешниот час во својата тетратка по општество напиши писмен состав за една од културните манифестации или за една од традициите во твојата локална заедница;



НАСТАВНИ СОДРЖИНИ ПО **МУЗИЧКО ОБРАЗОВАНИЕ**

**23.04. ЧЕТВРТОК**

За денешниот час отвори го учебникот на страна 61 и прочитај за ,,Народни песни,,;

Доколку си во можност на You tube ислушај една народна песна, по сопствен избор.

НАСТАВНИ СОДРЖИНИ ПО **ТЕХНИЧКО ОБРАЗОВАНИЕ**

**24.04. ПЕТОК**

Во својата тетратка препиши го, а потоа прочитај го следниов план:

**СООБРАЌАЈ**

* Потребата за патување на луѓето од едно до друго место, наложуваат брз и сигурен развој на сообраќајот;
* Луѓето патуваат секојдневно за да пристигнат до своето работно место, поради пренесување на производи, за свое лично задоволство и слично;
* Развојот на сообраќајните системи и подигнувањето на сообраќајната култура, како и однесувањето на учесниците во сообраќајот е секојдневна потреба.



НАСТАВНИ СОДРЖИНИ ПО **ЛИКОВНО ОБРАЗОВАНИЕ**

**24.04. ПЕТОК**

За денес доколку си во можност треба да работиш со водени или со темперни бои;

СИМЕТРИЈА

Најпрво листот од блок или листот од тетратка подели го ( превиткај го ) на половина, потоа отвори го и сликај само на едната половина...тоа може да биде една половина од пеперутка, вазна, јаболко, круша или нешто по сопствен избор, а потоа превиткај го и внимателно притисни, по кратко време отвори го листот...на тој начин ќе добиеш симетрија ( сето тоа што ќе го насликаш на едната половина од листот, ќе се испечати на другата страна ).



НАСТАВНИ СОДРЖИНИ ПО **ФИЗИЧКО И ЗДРАВСТВЕНО ОБРАЗОВАНИЕ**

**Биди активен секој ден!**

Вежбај ги комплекс вежбите за обликување на телото ( глава, врат, рамен појас, раце, половина, нозе и скочни зглобови ).

**Тебе и на твоето семејство,**

**Ви посакувам добро здравје!**

**Чувајте се!**

***ПРИЈАТНА РАБОТА!***

 